Pandemi Covid-19 di Padang

Pandemi koronavirus di Kota Padang partamo sakali dikonfirmasi tanggal 26 Maret 2020 katiko duo urang nan barasa dari  Kecamatan Padang Timur jo Lubuk Begalung  dinyatoan positif mandarito COVID-19. Sampai tangga 11 Juni 2020, ado  464 kasus positif panyakik koronavirus 2019 (COVID-19). 228 orang (49,1%) di antaranya cegak, samentaro 22 orang (4,7%) lainnyo maningga.

Dalam mamutuih mato rantai panularan COVID-19, pamarintah malakuan palacakan sarato malakuan uji sampel jo bakarajo samo jo Laboratorium Biomedik Fakultas Kedokteran Universitas Andalas. Katiko daerah lain masih basitungkin jo pamaresoan urang nan disabuik Pasien Dalam Pangawasan (PDP), Padang alah mandeteksi kapado urang nan disabuik Orang Tanpa Gelaja (OTG). Identifikasi kapado urang OTG dilakuan jo pamaresoan polymerase chain reaction (PCR).

Kronologi 
Pado tangga 11 sampai 13 Maret 2020, ado palatihan di hotel di Padang nan instrukturnyo dari Kementrian Kasihatan. Salasai dari palatihan tu, ado urang nan ikuik palatihan tu barasa dari Pesisir Selatan tajangkik damam, sasak angok, jo batuak. Urang tu mamaresokan diri ka rumah sakik tampek tingga sasudah bakonsultasi jo dotor nan kakaknyo di Padang, Andani Eka Putra. Pado tangga 23 Maret 2020, hasia rontgen manunjuakkan ado bacak putiah di paru-paru urang tu, sahinggo urang tu dirujuak ka RSUP M.Djamil Padang. Pado tangga 26 Maret 2020, ado limo kasus positif koronavirus partamo di Sumatra Barat diumumkan. Urang nan dikonfirmasi tu ado surang urang dari Pesisir Selatan (dirawat di RSUP M.Djamil Padang), duo urang dari Padang, surang dari Tanah Datar, sarato surang dari Bukittinggi. Pado tangga 27 Maret 2020, surang lai dari Padang dikonfirasi positif koronavirus, tapi maningga bisuaknyo.

Sumber pasti panularan koronavirus 2019 awal di Padang indak dikatahui sacaro pasti. Namun, duo dari tigo urang dari Padang nan takonfirmasi koronavirus 2019 marupoan tanago kasihatan, tamasuak urang nan maningga dunia tangga 27 Maret 2020.

Kawasan Pasar Raya Padang manjadi kluster panyebaran COVID nan paliang gadang di Sumatra Barat.

Parsebaran kasus 
Per 11 Juni 2020

Rujuakan 

Pandemi
Pandemi koronavirus 2019–2020
Pandemi koronavirus di Indonesia